# Daniel Sedin

### Z Wikipédie

Daniel Sedin (* 26. september 1980, Örnsköldsvik) je švédsky reprezentant v ľadovom hokeji. Jeho dvojča Henrik Sedin je tiež reprezentatom Švédska v hokeji.

## [úprava] Klubový hokej

Daniel Sedin je útočník hrajúci na ľavom krídle. Je 186 cm vysoký a váži 90 kg (údaj z roku 2006). V najvyššej súťaži začal hrať v sezóne 1997/98 za Modo Hockey Ornskoldsvik v švédskej Elitserien. V roku 1999 ho v úvodnom drafte NHL vybralo mužstvo Vancouver Canucks už v prvom kole ako druhého v celkovom poradí. Už v nasledujúcej sezóne sa stal stabilným hráčom Vancouveru a zostal verný tomuto klubu spoločne so svojim bratom dvojčaťom Henrikom dodnes. Počas lockoutu v NHL v sezóne 2004/05 hral opäť za Modo. Na sezónu 2005/06 má uzavretú zmluvu na 1,25 milióna dolárov. Hrá s číslom 22.

## [úprava] Reprezentácia

Daniel Sedin získal s reprezentačným výberom Švédska zlatú medailu na Zimných olympijských hrách 2006 v Turíne. Hrá s reprezentačným dresom číslo 12.

### [úprava] Zimné olympijské hry 2006

Švédsko získalo na Zimných olympijských hrách 2006 v Turíne zlaté olympijské medaily. Po rozpačitom úvode, keď v základnej skupine skončilo až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2.

### [úprava] Štatistika na ZOH

Rok | Počet zápasov | Góly | Asistencie | Body | Trestné minúty | +/- | Strely | Umiestnenie
--- | --- | --- | --- | --- | --- | --- | --- | ---
2006 | 8 | 1 | 3 | 4 | 2 | 2 | 14 | 1.

## [úprava] Externé odkazy

- Daniel Sedin klubová štatistika na hockeyDB.com
- Daniel Sedin na nhl.com
- Daniel Sedin na stránke Vancouver Canucks

| Tento biografický článok je príliš krátky (tzv. "výhonok"). Môžeš pomôcť Wikipédii rozšíriť ho tak, že hore klikneš na záložku "úprava" (alebo alternatívne sem) a dopíšeš alebo zmeníš text.

Zdroj: "http://sk.wikipedia.org../../../d/a/n/Daniel_Sedin_5104.html"

Kategórie: Biografické výhonky | Hokejoví súrodenci | Narodenia v 1980 | Švédski hokejisti | Švédski olympionici

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Deutsch
- English
- Svenska